《读谷原清隐庵感旧诗却寄温州 其一》
清代·汪仲鈖

蛤吠蝉吟几夕阳，精庐小驻记槐黄。当时诗酒真成错，此地湖山故著狂。

佛供尘龛浑面熟，朋联雨榻各形忘。前因似梦无端醒，茧纸题愁远寄将。

作者简介：浙江湘乡人，字丰玉。汪孟鋗弟。乾隆十五年举于乡。少即肆力于诗，与兄俱以诗名。酷爱宋黄庭坚、王安石诗，诗作有新意，无江西诗派生硬之习。早卒。有《桐石草堂集》。